
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 31
                                                                26 februarie 2026
privind transmiterea dreptului de concesiune asupra unui imobil – teren situat 

în intravilanul Municipiului Sighișoara 

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 5.882/10.02.2026 şi la Consiliul Local Sighișoara cu nr. 7.532/19.02.2026, de referatul de aprobare, înregistrat cu nr. 5.883/10.02.2026, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea înregistrată la Municipiul Sighișoara cu nr. 948/14.01.2026, depusă de numiții Crețu Dragomir și soția acestuia, Crețu Nicoleta - Daniela, prin care se solicită preluarea contractului de concesiune nr. 4/2300/30.03.2018, încheiat între Municipiul Sighișoara, în calitate de concedent și numiții Pădurean Mihaela și Antochi Eugen, în calitate de concesionari, având în vedere faptul că numiții Crețu Dragomir și Crețu Nicoleta - Daniela au dobândit dreptul de proprietate asupra construcției edificate pe terenul situat în municipiul Sighișoara, str. Crizantemelor nr. 10, înscris în C.F. nr. 51381 Sighișoara (C.F. vechi nr. 9484, nr. cadastral vechi 1472, nr. topografic vechi 3485/57), teren care face obiectul contractului de concesiune, pentru suprafața de 5,60 mp.;

Dată fiind fundamentarea solicitării privind preluarea Contractului de concesiune nr. 4/2300/30.03.2018, având ca obiect terenul în suprafață de 5,60 mp., situat în municipiul Sighișoara, str. Crizantemelor nr. 10, sens în care numiții Crețu Dragomir și soția, Crețu Nicoleta - Daniela au depus documentele justificative din care rezultă că au dobândit dreptul de proprietate asupra construcției edificate pe terenul concesionat, fiind astfel îndreptățiți să solicite preluarea contractului de concesiune, cu precădere cu referire la contractul de vânzare încheiat între domnul Antochi Eugen, în calitate de vânzător și domnul Bogar Aurel, în calitate de cumpărător, autentificat cu încheierea de autentificare nr. 72/13.02.2025 la Birou Individual Notarial Pop Didona Voichița, respectiv contractul de vânzare încheiat între numitul Bogar Aurel și soția Bogar Maria - Bianca, în calitate de vânzători și domnul Crețu Dragomir, în calitate de cumpărător, autentificat cu încheierea de autentificare nr. 1.415/05.12.2025 la Birou Individual Notarial Melinte Oana, ambele contracte având ca obiect imobilul situat în municipiul Sighișoara, str. Crizantemelor nr. 10, bl. 444, ap. spațiu comercial, înscris în C.F. nr. 51381 - C1 - U7 (C.F. vechi nr. 9484/III, nr. topografic 3485/57/III);

Având în vedere situația actuală de Carte Funciară cu privire la imobilul situat în municipiul Sighișoara, str. Crizantemelor nr. 10, bl. 444, ap. spațiu comercial, înscris în C.F. nr. 51381 - C1 - U7 (C.F. vechi nr. 9484/III, nr. topografic 3485/57/III), respectiv înscrierea dreptului de proprietate cu privire la acest imobil pe numiții Crețu Dragomir și soția, Crețu Nicoleta - Daniela, în cotă de 1/1 parte; 

Având în vedere că terenul în suprafață de 5,60 mp., care face obiectul contractului de concesiune care se solicită a fi preluat, este parte din imobilul teren intravilan curți - construcții, situat în municipiul Sighișoara, str. Crizantemelor nr. 10, înscris în C.F. nr. 51381 Sighișoara (C.F. vechi nr. 9484, nr. cadastral vechi 1472, nr. topografic vechi 3485/57), în suprafață de 240 mp. pe care este înscrisă construcția C1 din C.F. nr. 51381 – C1; 

Ținând cont că imobilul teren situat în municipiul Sighișoara, str. Crizantemelor nr. 10, înscris în C.F. nr. 51381 Sighișoara (C.F. vechi nr. 9484, nr. cadastral vechi 1472, nr. topografic vechi 3485/57), în suprafață de 240 mp. este situat în intravilanul Municipiului Sighișoara și este înscris în listele de inventar ale municipiului Sighișoara sub nr. de inventar 51.513, ca făcând parte din domeniul privat;

Având în vedere că, potrivit prevederilor contractului de concesiune nr. 4/2300/30.03.2018, având ca obiect terenul în suprafață de 5,60 mp., situat în municipiul Sighișoara, str. Crizantemelor nr. 10, durata concesiunii este de 9 ani și 1 lună, începând cu data de 01.04.2018, rezultând la data de 01.03.2026 o durată a concesiunii rămasă de 1 an și 2 luni;

Având în vedere valoarea redevenței stabilite potrivit prevederilor art. 1 alin. (2) din Anexa nr. 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara, aprobată prin Hotărârea Consiliului Local Sighișoara nr. 105/29.05.2025 privind stabilirea impozitelor și taxelor locale pentru anul 2026, cu modificările și completările ulterioare;

Dat fiind că în conformitate cu prevederile Legii nr. 287/2009 privind Codul civil, republicată, cu modificările și completările ulterioare, cu referire la art. 555 - 566 și art. 876 - 877 din aceasta, coroborat cu prevederile Legii cadastrului și a publicității imobiliare nr. 7/1996, republicată, cu modificările și completările ulterioare, se impune înscrierea în cartea funciară a dreptului de concesiune, în vederea asigurării opozabilității față de terți și a concordanței dintre situația juridică și evidențele de publicitate imobiliară;
Având în vedere prevederile art. 555 - 566 şi art. 871 - 873 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările şi completările ulterioare;

Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, precum şi prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Având în vedere prevederile Legii nr. 227/2015 privind Codul Fiscal, cu modificările și completările ulterioare, precum și cele ale Legii nr. 207/2015 privind Codul de procedură fiscală, cu modificările și completările ulterioare;

Având în vedere că, în urma transmiterii dreptului de concesiune nu sunt afectate planurile de sistematizare şi că terenul nu face obiectul Legii nr. 247/2005;

Având în vedere că prin transmiterea dreptului de concesiune se aduc venituri suplimentare la bugetul local;
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 5.884/10.02.2026, prin care se propune transmiterea dreptului de concesiune asupra unui imobil – teren situat în intravilanul Municipiului Sighișoara;

Având în vedere avizele favorabile ale tuturor comisiilor pe domenii de specialitate; 
În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

            H O T Ă R Ă Ş T E:

Art. 1. (1) Se aprobă transmiterea către numiții Crețu Dragomir și soția, Crețu Nicoleta - Daniela, începând cu data de 01.03.2026, a dreptului de concesiune asupra suprafeței de 5,60 mp. din totalul de 240 mp. de teren, înscris în C.F. nr. 51381 Sighișoara (C.F. vechi nr. 9484, nr. cadastral vechi 1472, nr. topografic vechi 3485/57), situat în municipiul Sighișoara, str. Crizantemelor nr. 10, ca urmare a perfectării contractului de vânzare încheiat între domnul Antochi Eugen, în calitate de vânzător și domnul Bogar Aurel, în calitate de cumpărător, autentificat cu încheierea de autentificare nr. 72/13.02.2025 la Birou Individual Notarial Pop Didona Voichița, respectiv a contractului de vânzare încheiat între numitul Bogar Aurel și soția Bogar Maria - Bianca, în calitate de vânzători și domnul Crețu Dragomir, în calitate de cumpărător, autentificat cu încheierea de autentificare nr. 1.415/05.12.2025 la Birou Individual Notarial Melinte Oana, din care rezultă dobândirea dreptului de proprietate asupra construcției edificate pe terenul concesionat. 
(2) Redevența va fi de 96,00 lei/mp./an, stabilită conform art. 1 alin. (2) lit. b) din Anexa nr. 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara, aprobată prin Hotărârea Consiliului Local Sighișoara nr. 105/29.05.2025 privind stabilirea impozitelor și taxelor locale pentru anul 2026, cu modificările și completările ulterioare. 

(3) Valoarea redevenței va fi achitată potrivit prevederilor art. 1 alin. (4) din Anexa nr. 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara, aprobată prin Hotărârea Consiliului Local Sighișoara nr. 105/29.05.2025 privind stabilirea impozitelor și taxelor locale pentru anul 2026, cu modificările și completările ulterioare, și se va indexa anual cu indicele de inflație. Indexarea se va aplica începând cu anul calendaristic următor anului încheierii contractului. 
(4) Durata rămasă a concesiunii va fi de 1 (un) an și 2 (două) luni din durata iniţială de 9 (nouă) ani și 1 (una) lună, cu posibilităţi de prelungire stabilite prin contractul de concesiune.

(5) Modelul - cadru al contractului de concesiune este cel prevăzut în anexa la prezenta hotărâre.

Art. 2. (1) Se aprobă radierea din Cartea Funciară nr. 51381 Sighișoara (C.F. vechi nr. 9484, nr. cadastral vechi 1472, nr. topografic vechi 3485/57), a dreptului de concesiune înscris la partea III. Sarcini, notat în favoarea numiților Pădurean Mihaela și Antochi Eugen, pentru terenul în suprafață de 5,60 mp., situat în municipiul Sighișoara, str. Crizantemelor nr. 10.

(2) Se aprobă înscrierea dreptului de concesiune în favoarea numiților Crețu Dragomir și soția, Crețu Nicoleta - Daniela, asupra terenului în suprafață de 5,60 mp., situat în municipiul Sighișoara, str. Crizantemelor nr. 10, identificat în C.F. nr. 51381 Sighișoara (C.F. vechi nr. 9484, nr. cadastral vechi 1472, nr. topografic vechi 3485/57), pe o perioadă de 1 an și 2 luni, începând cu data de 01.03.2026, în condițiile stabilite prin contractul de concesiune ce se va încheia, potrivit prevederilor art. 1 din prezenta hotărâre.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Arhitect Șef, Compartimentul Cadastru și Administrarea Terenurilor Agricole și Forestiere – Direcţia Arhitect Șef, Compartimentul Administrarea Domeniului Public şi Privat – Direcţia Arhitect Șef, Compartimentul Buget, Contabilitate, Salarizare – Direcția Economică, Serviciul Impozite, Taxe şi Executare Creanţe – Direcția Economică și Compartimentul Juridic din cadrul Municipiului Sighişoara.

Art. 4. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

     Fintoc Lucian - Aurel       
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  3 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Cadastru și Administrarea Terenurilor Agricole și Forestiere – Direcţia Arhitect Șef;
  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic.

14 ex.    

B.A. 

